На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019 и 72/2019), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о буџету општине Гаџин Хан за 2020. годину („Службени лист града Ниша“ број 101/2019) и предлога Службе за буџет, финансије и пореску администрацију број 400-82/20-IV/01 од 21.01.2020. године,

Општинско веће општине Гаџин Хан на седници одржаној 21. јануара 2020. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2020. годину (“Службени лист града Ниша” број 101/2019):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 79.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **354.000,00** динара (тристотинепедесетчетирихиљадединара) Општинској управи за поправку пумпи за воду.

1. Средства из тачке 1. овог предлога распоређују се у оквиру

**Раздео 5**

**Програм 2-КОМУНАЛНЕ УСЛУГЕ**

**Програмска активност 1102-0008 – Управљање и снабдевање водом за пиће**

**Функционална класификација 630 - Водоснабдевање**

**Позиција 104/2**

**Економска класификација 425100 – Tекуће поправке и одржавање зграда и објеката**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2020. годину и финансијског плана Општинске управе општине Гаџин Хан утврђено је да на економској класификацији 425115 – Радови на водоводу и канализацији нисууопште планирана средства за никакве исплате.

Наведена средства су потребна ради измирења обавеза према ЈП Дирекцији Гаџин Хан а на име испостављених рачуна за поправку пумпе за воду на водоводу у Горњем Барбешу и Заплањској Топоници и поправку водоводне мреже у Великом Вртопу и Доњем Душнику на основу проглашења ванредне ситуације на целој територији општине Гаџин Хан по Закључку Штаба за ванредне ситуације број 217-710/19-I од 28.10.2019. године .

Да би се горе наведене обавезе исплатиле средства се издвајају из текуће буџетске резерве.

Број: 06-400-28/20-III

У Гаџином Хану, 21.01.2020. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИЦА,

 Марија Цветковић